रानी की अपकमिंग फिल्म हिचकी का ट्रेलर हुआ आउट
एक लंबे अरसे के बाद रानी मुखर्जी वापिस फिल्म इंडस्ट्री में कमबैक करने जा रहीं हैं फिल्म हिचकी के साथ। इस फिल्म का ट्रेलर जारी हो गया है जो कि एक रियलिटी बेसिस स्टोरी के जैसे बिलकुल दिख रही है। रानी ने साल 2014 में आखिरी फिल्म 'मर्दानी' में काम किया था जिसमें उनकी एक्टिंग काफी दमदार थी। इसके बाद उन्होंने अपना पूरा ध्यान अपने शादी और घर-परिवार बसाने में लगा दिया और अब वो एक बच्चे की मां भी हैं।
ट्रेलर देखकर यह पता चलता है कि फिल्म 'हिचकी' एक लड़की की कहानी है, जो जिंदगी में अपनी खामियों की वजह से हुए एक बहुत बड़े नुकसान को मौके में तब्दील करने की फिराक में है। इस फिल्म की स्टोरी काफी सवेदनशील है जो रानी पर बिलकुल सटीक बैठ रहा है और रानी भी इस किरदार को बखूबी निभा रहीं हैं।
(हिचकी ट्रेलर)
रानी, इस फिल्म में नैना माथुर के नाम के एक स्टैमर टीचर का रोल प्ले कर रहीं है और उन्हें अपनी हिचकी की वजह से काफी कठिनाइयों का सामना करना पड़ता है। बेसिकली देखा जाए तो ये फिल्म लोगों को आशा और आत्मविश्वास की सीख देगा जो कि किसी भी इंसान के लिए अपनी लाइफ में आगे बढ़ने के लिए बहुत ही महत्वपूर्ण है। वैसे तो अभी ये फिल्म अपने प्रोडक्शन दौर से गुजर रही है, जिसकी मौजूदा रिलीजिंग डेट 23 फरवरी 2018 है। आपको बता दें कि कुछ समय पहले ही 'हिचकी' का ऐलान किया गया है।
Have a news story, an interesting write-up or simply a suggestion? Write to us at firstname.lastname@example.org